**Alexander Derek Dougan** (født 20. januar 1938 i Belfast i Nord-Irland, død 24. juni 2007) var en nordirsk fotballspiller mest kjent for sin tid som angriper for blant annet Wolverhampton Wanderers. Han spilte også en rekke A-landskamper for Nord-Irland.

Tidlig karriere
---------------

«The Doog», som Dougan ble kalt, spilte 76 kamper (17 mål) for Distillery, og hjalp dem til å vinne den irske cupen i 1956, før han ble solgt til Portsmouth for £4 000 i august 1957. Der spilte han 33 ligakamper (9 mål), før han ble solgt videre til Blackburn Rovers i mars 1959 for £15 000.
Dougan var en kontroversiell mann. Blant annet la han inn en transfersøknad hos Blackburn Rovers kvelden før klubben spilte FA-cup-finale i 1960, ironisk nok i en kamp der Wolves var motstander. Selv om han hadde gjort dette fikk han spille selve finalen på Wembley.

Huskes fremdeles i Wolverhampton
--------------------------------

Supportere husker fremdeles da han hjemmedebuterte for Wolves i 1967 med et hat-trick. Hans nære venn, Mike Bailey (kaptein for det samme laget), sammenligner hans spillestil med Ruud van Nistelrooy i dagens fotball: «han var en spiller som likte seg best innenfor motstanderens 16-meter. Han var en virkelig atlet og farlig i luften. Ofte måtte motstanderne bruke 2 forsvarere mot ham, noe som virkelig hjalp laget vårt. Da han kom til klubben vår, var det siste brikken som skulle til for å rykke opp. Publikum elsket ham, og han hadde virkelig karakter.» Tilsammen scoret Dougan 123 mål på 323 kamper for Wolves, bl.a. 12 mål på 18 europacupkamper, og han hjalp laget til seier i ligacupen i 1974. Han ble også toppscorer for klubben i 1967-68, 1968-69 og 1971-71. Som den eneste Wolves-spilleren gjennom tidene scoret han et hat-trick i UEFA-cupen mot Académica, dette skjedde bare fire dager etter han hadde scoret hat-trick i ligaen mot Nottingham Forest. I Wolves utgjorde han et vellykket partnerskap med spillere som Peter Knowles, Hugh Curran, Bobby Gold og deretter John Richards.

Han spilte sin siste kamp for Wolves i 1975. Mens han var i Wolverhampton spilte han som gjest for flere amerikanske fotballag i sommerferiene. Dette var i NASL (North American Soccer League). I 1967, da han spilte for Los Angeles Wolves, vant klubben «United Soccer Association» tittelen. I 1969, da han spilte for Kansas City Spurs, vant de «NASL International Cup». Han prøvde seg som manager i Kettering Town, og returnerte deretter til Wolves som styreformann under den katastrofale perioden til Bhatti-rødrene på 1980-tallet. Klubben rykket ned alle divisjonene i det profesjonelle seriesystemet, og var nær ved å gå konkurs.

Landskamper for Nord-Irland
---------------------------

Den Belfast-fødte angriperen fikk 43 landskamper og deltok bl.a. i VM 1958 (i Sverige) for sitt land. Det var faktisk i dette sluttspillet han debuterte. Det skjedde 8. juni 1958 mot Tsjekkoslovakia, i en kamp laget hans vant 1-0. Sin siste landskamp fikk han 14. februar 1973 mot Kypros (VM-kvalik kamp).

Styreformann i PFA
------------------

Som styreformann i «Professional Footballers' Association» kjempet han for endringer i transfersystemet. Nåværende PFA-sjef, Gordon Taylor, har uttalt at «Han var en av fotballens mest fargerike karakterer, og jeg er veldig stolt av å ha arbeidet under hans ledelse. Han var aldri redd for autoriteter, noe som ofte skapte problemer for ham da han spilte fotball, også utenfor banen.»

I 2006 prøvde han å starte en politisk karriere med partiet UK Independence Party, og var fortsatt aktivt involvert i forskjellige forretninger da han døde. Han stilte opp i det politiske TV-debattprogrammet «Question Time» bare 10 dager før han selv døde. I desember 2006 hjalp han, sammen med flere andre tidligere fotballspillere, til med å bære kisten til avdøde George Best til graven.

Karriere
--------

| Klubb | Ses | Kamper | Mål | Div | Plass | FA-cup | Liga-cup | E-cup | Manager |
| --- | --- | --- | --- | --- | --- | --- | --- | --- | --- |
| Lisburn Distillery | 1955-57 | - | - | A |  |  | - |  |  |
| Portsmouth FC | 1957-58 | 26 | 8 | 1 | 20 | 4. runde | - | - | Eddie Lever |
| Portsmouth FC | 1958-59 | 7 | 1 | 1 | 22 | 5. runde | - | - | Freddie Cox |
| Blackburn Rovers | 1958-59 | 4 | 1 | 1 | 10 | 4. runde | - | - | Dally Duncan |
| Blackburn Rovers | 1959-60 | 33 | 14 | 1 | 17 | Vinner | - | - | Dally Duncan |
| Blackburn Rovers | 1960-61 | 22 | 11 | 1 | 9 | 5. runde | 4. runde | - | Jack Marshall |
| Aston Villa | 1961-62 | 23 | 10 | 1 | 7 | 3. runde | 3. runde |  | Joe Mercer |
| Aston Villa | 1962-63 | 28 | 9 | 1 | 15 | 4. runde | Finale |  | Joe Mercer |
| Peterborough United | 1963-64 | 38 | 20 | 3 | 10 | 1. runde | 2. runde |  |  |
| Peterborough United | 1964-65 | 39 | 18 | 3 | 8 | 6. runde | 2. runde |  |  |
| Leicester City | 1965-66 | 37 | 19 | 1 | 7 | 5. runde | 2. runde |  | Matt Gillies |
| Leicester City | 1966-67 | 31 | 16 | 1 | 8 | 3. runde | 4. runde |  | Matt Gillies |
| Wolverhampton Wanderers | 1966-67 | 11 | 9 | 2 | 2 | 4. runde | 3. runde |  | Ronnie Allen |
| Wolverhampton Wanderers | 1967-68 | 38 | 17 | 1 | 17 | 3. runde | 2. runde |  | Ronnie Allen |
| Wolverhampton Wanderers | 1968-69 | 39 | 11 | 1 | 16 | 4. runde | 4. runde |  | Bill McGarry |
| Wolverhampton Wanderers | 1969-70 | 26 | 8 | 1 | 13 | 3. runde | 4. runde |  | Bill McGarry |
| Wolverhampton Wanderers | 1970-71 | 25 | 12 | 1 | 4 | 4. runde | 2. runde |  | Bill McGarry |
| Wolverhampton Wanderers | 1971-72 | 38 | 15 | 1 | 9 | 3. runde | 2. runde | Finalist | Bill McGarry |
| Wolverhampton Wanderers | 1972-73 | 37 | 12 | 1 | 5 | Semi-fin | Semi-fin |  | Bill McGarry |
| Wolverhampton Wanderers | 1973-74 | 38 | 10 | 1 | 12 | 3. runde | Vinner |  | Bill McGarry |
| Wolverhampton Wanderers | 1974-75 | 6 | 1 | 1 | 12 | 3. runde | 2. runde |  | Bill McGarry |

Meritter
--------

* Irsk cupvinner: 1955/56 (Distillery)
* FA-cup finalist: 1959/60 (Blackburn Rovers)
* Ligacup vinner: 1973/74 (Wolves)
* UEFA-cupfinalist: 1971/72 (Wolves)
* Texaco-cup vinner: 1971/72 (Wolves)
* Opprykk til 1. divisjon (2.-plass): 1966/67 (Wolves)
* Vinner av United Soccer Association: 1967 (Los Angeles Wolves)
* Vinner av NASL International cup: 1969 (Kansas City Spurs)

Referanser
----------

1. 1 2   Dictionary of Irish Biography, oppført som (Alexander) Derek Dougan, Dictionary of Irish Biography-ID 009517[Hentet fra Wikidata]
2. ↑   FBref, FBref spiller-ID dc064fc2[Hentet fra Wikidata]
3. ↑   news.bbc.co.uk[Hentet fra Wikidata]

Eksterne lenker
---------------

* (en) Derek Dougan – UEFA Rediger på Wikidata

* (en) Derek Dougan – Transfermarkt Rediger på Wikidata

* (en) Derek Dougan – national-football-teams.com Rediger på Wikidata

* (en) Derek Dougan – FootballDatabase.eu Rediger på Wikidata

* (en) Derek Dougan – FBref Rediger på Wikidata
* Artikkel om hans bortgang på BBC
* Artikkel om hans bortgang i The Sun
* Dougan omtalt på sporting-heroes.net
* Biografi på side for nordirske fotballhelter
* Biografi hos BBC Arkivert 26. august 2007 hos Wayback Machine.

| * v
* d
* r
Nord-Irlands tropp – VM i fotball 1958 |
| --- |
| 
* 1 Gregg
* 2 Cunningham
* 3 McMichael
* 4 Blanchflower (k)
* 5 Keith
* 6 Peacock
* 7 Bingham
* 8 Cush
* 9 Simpson
* 10 McIlroy
* 11 McParland
* 12 Uprichard
* 13 Casey
* 14 Scott
* 15 McCrory
* 16 Dougan
* 17 Coyle
* 18 Rea
* 19 Graham
* 20 Chapman
* 21 Hamill
* 22 Trainor
* Landslagstrener: Doherty

 | Flagget til Nord-Irland |

|  |  |
| --- | --- |
| Oppslagsverk/autoritetsdata | Dictionary of Irish Biography **·** VIAF **·** LCCN **·** ISNI **·** SUDOC
 |